open-index/open-wikipedia-markdown huggingface dataset:
Dag Egil Njaa

**Dag Egil Njaa** (født 1969) er en norsk komponist.

I forbindelse med europamesterskapet for brassband 1998 ble Njaa tildelt førsteplass i komponistkonkurransen; prisen måtte han dele med sveitseren Bertrand Moren.

## Referanser
Lillegata (Trondheim)

**Lillegata** er en gate ved Hospitalsløkkan i Trondheim som går sør-nord fra Kongens gate via Hospitalsløkkan og frem til Sandgata i nord. Gaten har ingen matrikulerte adresser.

Gaten er siden 2011 fysisk stengt for biltrafikk fra Kongens gate mot Hospitalsløkkan, med unntak for syklister og gående. Fra Hospitalsløkkan mot Sandgata har gaten to kjøreretninger mellom Vestbyen transformatorstasjon og Hospitalsløkkan vognhall. På begynnelsen av 1900-tallet og frem til midten av 1920-tallet gikk det trikkeskinner i Lillegata mellom vognhallen og Kongens gate.

Lillegata er en av Trondheims gater som har hatt flest navn, hvor mange av dem har vært uoffisielle. Felles for mange av de tidligere navnene har vært at de stammer fra lokaliteter i nærheten eller fått navn med nedsettende karakter. Av tidligere navn på Lillegata er Gamlehjemsgata, Kirkegårdsgata, Langbrugata, Lusgata, Nøstgata, Rakkergata, Sandbatterigata, Skansegata, Sykehusgata, Vognhallgata, Østre Vollgate.

## Referanser


## Litteratur
*
*
Festiviteten Haugesund Konserthus

**Festiviteten Haugesund Konserthus**, også kjent som **Festiviteten teater- og konserthus** og **Festiviteten**, er et konserthus i Haugesund i Norge. Konserthuset ble åpnet  7. februar 1986 og erstattet bygget Festiviteten restaurant og selskapslokaler som brant opp i 1981.

Bygget har en hovedscene med kapasitet på 510 publikummere, en teatercafe/foajé-scene med plass til 180 publikummere og en intimscenen med plass til 100 personer. Hovedscenen har flere ganger blitt brukt til utdelingen av Amandaprisen, første gang under Amandaprisen 2006, og Sildajazz arrangerer hvert år flere konserter på de ulike scenene. Frem til 2019 var konserthuset også tilholdssted for Haugesund Teater, som også ble etablert i 1986.

## Referanser


## Eksterne lenker
*
Oliver Kjærgaard

**Oliver Kjærgaard** (født 1998) er en dansk fotballspiller som spiller for .

## Referanser


## Eksterne lenker
*
Universitetet i Hebron

**Universitetet i Hebron** (جامعة الخليل; engelsk *Hebron University*; *Hebron University*, **HU**) er et offentlig universitet i De palestinske territoriene. Det ligger vest for det historiske sentrum av byen Hebron, på University Street.

Universitetet ble opprettet i 1971 som et islamsk lærested. Initiativet til opprettelsen ble tatt av Sheikh Mohammad ‘Ali Al-Ja’bari, som var Hebrons borgermester. I 2003 hadde universitetet  studenter; i 2011 lå tallet på rundt &nbsp;studenter. Rundt fem år senere var det mer enn  studenter ved universitetet i Hebron.

## Referanser

## Eksterne lenker
* Homepage
Fania Oz-Salzberger

**Fania Oz-Salzberger** (hebraisk: פניה עוז-זלצברגר, født 28. oktober 1960 i Hulda i Israel) er en israelsk historiker. I 2009 ble hun professor i historie ved Universitetet i Haifa. 
## Liv og virke
Hun er datter av den israelske forfatter Amos Oz og hans hustru Nily, og begynte livet i kibbutzen Hulda, mellom Tel Aviv og Jerusalem. 

Etter studier i historie og filosofi ved universitetene Tel Aviv og Oxford (Ph.D. under veiledning av  Isaiah Berlin) arbeidet hun fra 1990 i tre år ved Wolfson College i Oxford. Deretter underviste hun ved Universitetet i Haifa, der hun ble professor i1990. 

Hennes bok *Israelis in Berlin* (2001) og hennes tale ved Universitetet i Heidelberg i 2003 med tittelen *Heidelberg's Hope* gjorde henne kjent for det tyskspråklige publikum.
## Referanser

## Eksterne lenker
* Fania Oz-Salzberger på Academia.edu
Liste over Abkhasias presidenter

**Liste over Abkhasias presidenter** omfatter statslederne i Abkhasia siden utbryterrepublikken erklærte seg selv som selvstendig i 1992. Abkhasia er en selverklært republikk som bare er anerkjent av fem av FNs medlemsland: (Russland, Nicaragua, Venezuela, Nauru og Syria), og to ikke-anerkjente stater (Sør-Ossetia og Transnistria). Abkhasia betraktes av resten av verden som en del av Georgias territorium.

Etter Sovjetunionens oppløsning kom det til væpnet konflikt mellom Georgia og den da georgiske provinsen Abkhasia i 1992-1994 som endte med at det ble etablert et styre i Abkhasia med *de facto* kontroll over sitt territorium. Vladislav Ardzinba var som parlamentets leder statsoverhode fra 23. juli 1992 til presidentembetet ble innført fra 26. november 1994.

## Referanser
Vossicartus

***Vossicartus*** er en slekt av biller i gruppen snutebiller (Curculionoidea). Deres mest slående trekk er at mange arter ruller sammen blader til en sigarlignende rull der larvene utvikler seg. De fleste artene lever i tropiske skoger. 

## Utseende
Ganske små, avlange, gulbrunlige snutebiller med ganske lange antenner. 

## Levevis
Snutebladrullerne er uvanlige i og med at billene legger forholdene spesielt til rette for avkommet sitt ved å bygge hus til dem.

## UTbredelse
Gruppen er utbredt i Afrika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Familien **[[snutebladrullere]], [[Rhynchitidae]]** Gistel, 1856
***** Stammen **[[Vossicartini]]** Legalov, 2003
****** Slekten ***Vossicartus*** Legalov, 2003 
******* *[[Vossicartus bruncki]]* (Voss, 1974)
******* *[[Vossicartus kakumensis]]* Legalov, 2018
******* *[[Vossicartus tanzanensis]]* Legalov, 2007

## Referanser




## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

* Zahradník, J. og Chvála, M. 1991. *Teknologisk forlags store bok om insekter*. N.W. Damm. Om snutebladrullere, s. 378-380.

## Eksterne lenker
*
Frode Jørgensen

**Frode Jørgensen** (født 1972) er en norsk forretningsperson. Han er mest kjent som hovedperson i det norske pyramidespillet PlexPay som han ble dømt til fengselsstraff for. Han er bosatt i Thailand.

## PlexPay

Jørgensen arbeidet som kjøkkensjef da han på begynnelsen av 2000-tallet ble invitert med i nettverksselskapet World Games Inc.. Da selskapet kollapset i 2004 opprettet Jørgensen selskapet Evolve Trading SA på Saint Vincent og Grenadinene som drev konseptet PlexPay. Det er anslått at mer enn 200 millioner kroner ble investert i selskapet før Politiet slo til mot virksomheten i september 2005. Frode Jørgensen ble arrestert og varetektsfengslet, mistenkt for grovt bedrageri, og han fikk også personlige eiendeler inndratt.

I Trondheim tingrett ble Jørgensen dømt til fengsel i to år og seks måneder, samt fradømt eiendeler. Dommen ble anket først til Frostating lagmannsrett og siden til Høyesterett, men anken ble endelig forkastet 15. desember 2009.

En del av pengene som PlexPay hadde fått inn fra investorer var spekulert videre konseptet People in Profit System.

## Andre selskaper

I 2009, altså før straffesaken etter PlexPay var avgjort, startet Jørgensen opp MLM-selskapet Juugo sammen med Ronny Nesset, Are Vinje og Jan Olav Øfsti. Selskapet ble avviklet i 2014.

Etter først å ha vært deltaker i den amerikanske Ponzi-svindelen ZeekRewards etablerte Jørgensen sammen med islandske Larus Palmi Magnusson selskapet Bidify, senere omdøpt til MyCenterBid. Konseptet med mikroauksjoner var kopiert fra ZeekRewards. Han samarbeidet da med Tor Anders Petterøe, kjent fra World Games Inc. Petterøes selskap Towah skulle da tilby betalingstjenester, men i 2013 ble det klart at 50 millioner av investormidlene fra MyCenterBid var forsvunnet gjennom Towah som da også ble slått konkurs.

I 2015 ble Jørgensen involvert i konseptet Crypto888 etablert at britiske Nigel Allan. Selskapet skulle tilby sin egen kryptovaluta, men allerede året etter ble selskapet avviklet.

I 2018 etablerte Jørgensen konseptet Global Game Arena‎ som skulle tilby online spill. Med seg på laget fikk han svenske Niklas Kröningkrona og canadiske Daniel Grenon med bakgrunn fra OneCoin. Konseptet kollapset i 2019 og ble forsøkt reetablert under samme navn. Da dette ikke gikk ble det relansert igjen under navnet BetPlay365. I 2020 ble konseptet igjen reetablert, denne gangen under navnet Daxio. I likhet med Global Game Arena advarte Lotteritilsynet mot konseptet som de mente hadde klare pyramidelignende trekk, i tillegg til at spillproduktet selskapet tilbød var i strid med det norske spillmonopolet. I begynnelsen av 2023 ble det meldt om at deltakerne hadde problemer med å få penger ut av selskapet. I februar gikk Jørgensen ut med en melding til medlemmene der det ble erkjent betydelige økonomiske problemer, samt påstander om at han var blitt oppsøkt av pengeinnkrevere og derfor måtte flykte fra Thailand.

## Referanser
Tzipi Hotovely

**Tzipi Hotovely** (født i 1978 i Rehovot i Israel)  er en israelsk diplomat, jurist, journalist, tidligere politiker og medlem av Knesset. Hun representerte Likud.

Hun har vært vise-utenriksminister, minister for diasporaanliggender og minister for bosetteranliggender.

I juni 2017 kom hun med et utspill om at FN burde slutte med å bruke begrepet okkupasjon som beskrivelse av situasjonen på Vestbredden. Ifølge Hotovely var det den palestinske propagandamaskinen som lanserte begrepet og at det var sørgelig at FN benytter det i sine taler og skrifter.

Hun er Israels ambassadør til Storbritannia.

## Referanser
Øystre Slidre prestegjeld

**Øystre Slidre prestegjeld** var et prestegjeld tilhørende Valdres prosti i Hamar bispedømme i Den norske kirke. Det omfattet Øystre Slidre kommune i Oppland fylke, og hovedkirken var Hegge stavkirke.

Øystre Slidre prestegjeld og dets sogn er nå en del av Øystre Slidre kirkelige fellesråd underlagt Valdres prosti.

## Historikk

*Heggjar sókn* (norrønt) har sin opprinnelse fra kristningen av landet. Hegge antas å være lagt under Slidre i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

Ved kgl.res. av 16. oktober 1848 ble Slidre prestegjeld delt i Østre Slidre og Vestre Slidre prestegjeld, gjeldende fra samme dato. Øystre Slidre prestegjeld skulle således bestå av Hegge, Volbu og Rogne sogn.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

## Kirkesogn

Prestegjeldet hadde ved sin avvikling følgende sogn og kirker:
* Hegge
* Rogne
* Volbu
* Lidar

## Referanser
Vang prestegjeld (Oppland)

**Vang prestegjeld** var et prestegjeld tilhørende Valdres prosti i Hamar bispedømme i Den norske kirke. Det omfattet Vang kommune i Oppland fylke, og hovedkirken var Vang kirke.

Vang prestegjeld og dets sogn er nå en del av Vang kirkelige fellesråd underlagt Valdres prosti.

## Historikk

*Vangr sókn* (norrønt) har sin opprinnelse fra kristningen av landet.

### Prestegjeldet

Vang prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

Prestegjeldet er i 1620 omtalt i Graagaas som *Whangs Præstegjeld* under Walders Prouistij, tilhørende Stavanger stift. Det ble overført til Christiania stift i 1631.

Det er oppført i Skattematrikkelen 1647 som *Wanng sougen* i Hadeland og Waldris fougderie.

### Nyere tid

Vang prestegjeld dannet grunnlaget for Vang formannskapsdistrikt, som ble opprettet i 1837.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

## Kirkesogn

Prestegjeldet hadde ved sin avvikling følgende sogn og kirker:
* Vang
* Høre
* Øye 
* Heensåsen

## Referanser
Franz von Cordon

**Franz von Cordon** (1796–1869) var en østerriksk feltmarskalkløytnant og friherre, født i Wien.

Han tjenestegjorde mange år i ingeniørkorpset, og han avanserte til generalmajor og brigader i artilleriet i den keiserlige østerrikske armé og medlem av hoffkrigsrådet, senere seksjonssjef i Krigsministeriet.

I revolusjonsåret 1848 klarte Cordon å bringe tilbake ro og orden i Wien, og han ble snart utnevnt til krigsminister i Felix zu Schwarzenbergs regjering. Han fikk som krigsminister grad av feltmarskalkløytnant. Sommeren 1849 fratrådte Cordon etter eget ønske som krigsminister og gikk tilbake til kommandostillinger i arméen.

Han ble tildelt 1. klasse av Jernkroneordenen, og dermed fulgte også adelstittelen som friherre. Han ble også utnevnt til geheimeråd. Han hadde også en rekke utenlandske ordener.

## Referanser
Helge (novellefilm)

***Helge*** er en norsk novellefilm for TV fra 1976 regissert av Kirsten Bråthen Kristensen. Manuset var basert på en novelle av svenske Maria Gripe og var oversatt av Jo Tenfjord. Den var tilrettelagt for film av  Kristensen og Per Moen.

## Handling
Det eneste som Helge ønsker seg til fødselsdagen sin er en hund, men det er familien bestemt på at den ikke vil ha. Helge møter en dag ei jente som tilbyr ham en kattunge.

## I rollene
*Harald Brændshøy
*Anette Fosse
*Katja Medbøe
*Jon Eikemo

## Stab
*Sverre Andersen – dekor
*Jan Åge Sohlberg – rekvisitter
*Beate Berntsen – kostymer
*Kari Wigre – sminke
*Per Moen – foto
*Jens Holterbakken – lys
*Arne Raanaas – lyd
*Svein Bæren – klipp
*Jorun Riktor – produksjonsassistent

## Eksterne lenker
*
Torshavn Brass Band

**Torshavn Brass Band** (tidl. **Havnar Hornorkestur**) er et brassband med base i Tórshavn, Færøyene.

Brassbandet som ble stiftet i 1903 har representert Færøyene flere ganger i europamesterskapet for brassband.

## Referanser


## Eksterne lenker
* [	http://www.havnarhornorkestur.com/  havnarhornorkestur.com/] Torshavn Brass Band
VM i alpint 2023 – Utfor kvinner

**Utfor for kvinner** under VM i alpint 2023 ble arrangert 11. februar 2023. 

## Resultater

## Referanser


## Eksterne lenker
* Offisiell resultatliste
Ya’bad

**Ya'bad** (arabisk يعبد, hebraisk יעבד, også kalt **Yabid**) er en palestinsk by nord på Vestbredden, 20 kilometer vest for Jenin i guvernementet Jenin. Den er en stor jordbruksby og det meste av landområdet er dekket av olivenlunder og kornåkre. Ifølge Palestinsk statistisk sentralbyrå hadde byen et folketall på 13&nbsp;640 i 2007.
## Historie
I 1596 stod Ya'bad oppført i osmanske skattelister som en del av Jabal Sami *[[nahiya]]* i Nablus *[[liwa]]*. Den hadde da 62 husholdninger, alle muslimske. Skattar ble betalt for hvete, bygg, sommeravlinger, tilfeldige inntekter, geiter og bikuber, og en presse for oliven eller druer. En waqf var tileget Halil ar-Rahman. På 1600- og 1700-tallet var Ya'bad kjent for å produsere den beste osten i Samaria. 

I 1870 var den oppdageren Victor Guérin innom Ya'bad og skrev at den lå «på en høyde», og i *The Survey of Western Palestine* (1882) ble Yabid skildret som «en ganske stor steinlandsby, med noen kristne familier og to muslimske fraksjoner, kalt 'Abd el Hady og Beni Tokan, som bor i hver sine deler. Landsbyen ligger på en rygg, med en brønn i sør og en liten fraskilt bydel i øst, der det ligger en liten Mukam.»

I folketellingen i 1922, utført av Palestinamandatet, hadde Yabid et folketall på 1&nbsp;733, alle muslimer, dette steg til folketellingrn i 1931 til et folketall på 2383, alle muslimer, i 418 hus.

I 1935 ble den arabiske motstandslederen Izz ad-Din al-Qassam og noen få av hans menn drept i en grotte nær Ya'bad av britiske styrker. (Senere utviklet Hamas et missil de navngav etter ham - Qassam-raketten.)

I 1945 var folketallet i Ya'bad (inkludert Khirbat el Khuljan, Khirbat et Tarim, Khirbat Tura esh Sharqiya, Nazlat Sheik Zeid og Khirbat Umm Rihan) på 3&nbsp;480 arabere, med 37&nbsp;805 mål land, ifølge en offisiell landmåling. 6&nbsp;035 mål ble benyttet for plantasjer og irrigert land, 9&nbsp;955 mål for korn, mens 92 mål var utbygd (urbant) land.
### Nyere tid
Etter den arabisk-israelske krig i 1948 kom Ya'bad under Jordan, før den ble okkupert av Israel i likesom resten av Vestbredden.

Ei stor trekullgruve i Fahma al-Jadida, ligger nær Ya'bad og de fleste arbeidere kommer fra denne byen.

## Referanser


## Litteratur
*
*  
*
*
*
*

## Eksterne lenker
*Velkommen til Ya'bad
Troy Engseth Nyhammer

**Troy Engseth Nyhammer** (født 2006) er en norsk fotballspiller som spiller for .

Han spilte for Bremnes Idrettslag frem til han i 2021 signerte proffkontrakt med . Engseth Nyhammer har også en rekke kamper for de norske ungdomslandslagene.

## Referanser


## Eksterne lenker
*
102 dalmatinere

***102 dalmatinere*** er en amerikansk film fra 2000, regissert av Kevin Lima. Filmen er en oppfølger til *[[101 dalmatinere (film fra 1996)|101 dalmatinere]]* fra 1996. I rollen som Cruella de Vil er Glenn Close nok en gang å se. På Oscar-utdelingen i 2001 ble filmen nominert for beste kostymedesign, men tapte for Ridley Scotts *[[Gladiator (film)|Gladiator]]*.

## Handling
Etter tre år i fengsel, etter hendelsene i 101 dalmatinere, blir Cruella de Vil løslatt på prøve. Men hun blir advart om at dersom hun bryter vilkårene for prøveløslatelsen, kommer hun umiddelbart til å bli sendt tilbake til fengsel. I tillegg blir hun tvunget til å betale resten av formuen sin, på cirka åtte millioner pund, til forskjellige hundehjem i Westminster.

Men Cruella de Vils tilsynsfører, Chloe Simon, mistenker at Cruella før eller senere kommer til å slå til igjen. Men Cruella får snart hjelp av den franske buntmakeren Jean-Pierre LePelt for å stjele dalmatiske valper, med planer om å produsere en ny pels med hette. Dermed er alle dalmatiner-valpene nok en gang i stor fare.

## Skuespillere
* Glenn Close som Cruella de Vil
* Gérard Depardieu som Jean-Pierre LePelt
* Ioan Gruffudd som Kevin Shepherd
* Alice Evans som Chloe Simon
* Tim McInnerny som Alonzo
* Eric Idle som Waddlesworth.
* Ben Crompton som Ewan
* Carol MacReady som Agnes Wilford
* Jim Carter som detektiv Armstrong
* Ian Richardson som Mr. Torte
* David Horovitch som Dr. Pavlov
* Kerry Shale som Le Pelts assistent
* Ron Cook som Mr. Button
* Timothy West som en dommer

## Referanser


## Eksterne lenker
* 
*
Eaea

«**Eaea**» er en flamenco-inspirert sang fra 2022 med den spanske artisten Blanca Paloma. Den ble utgitt 20. desember 2022 og vant sangkonkurransen Benidorm Fest 2023 – det spanske uttaket til Eurovision Song Contest. Gjennom seieren ble «Eaea» det spanske bidraget i Eurovision Song Contest 2023 i Liverpool i Storbritannia. Der endte sangen på 17. plass.

## Om sangen
Sangen er skrevet som en kallesang, eller vuggesang, rettet mot et barn. Tittelen «Eaea» har ingen betydning utover å være et kallerop eller nynning. Selv har Blanca Paloma fortalt at sangen er et budskap fra bestemorens kultur og musikalske røtter til henne selv. Da artisten var barn, sang bestemoren Carmen en sang som gjorde narr av døden – noe som stammet fra bestemorens røtter fra Sevilla.

Sangen er såkalt nyflamenco, en sjanger som blander flamenco-rytmer og toner med moderne musikkformer som pop, jazz, verdensmusikk, blues og elektropop.

Sangen ble utgitt 22. desember 2022 og var blant deltakerne i den spanske musikkonkurransen Benidorm Fest 2023. Sangen vant finalen lørdag 4. februar og ble med det Spanias bidrag til Eurovision Song Contest 2023 i Liverpool. Som et av de fem store landene var Spania direktekvalifisert til finalen lørdag 13. mai. I finalen fikk «Eaea» 100 poeng og endte på 17. plass. Sangen kom sist i telefonavstemningen og fikk kun 5 poeng fra seerne; de resterende 95 poengene kom fra fagjuryene.

## Referanser
Sorte sabbat

**Sorte sabbat** (hebraisk: השבת השחורה) er populærbetegnelsen for en britisk politi- og militær operasjon, **Operation Agatha**, som fadt sted på sabbaten, lørdag den 29. juni 1946) i Det britiske mandatområde i Palestina. Aksjonen var rettet mod det jødiske samfunn og omfattet ransakelser og arrestasjoner i Jerusalem, Tel Aviv, Haifa og flere andre byer og bosetninger. Antallet av britiske sikkerhetsstyrker involvert anslås av forskjellige kilder til å ha vært mellom 10.000 og 25.000. Arrestasjonene ble foretatt som gjengjeldelse for to gruppers angrpb på den britiske infrastruktur, broer, jernbaner, radarstasjoner og politistasjoner. Under aksjonen ble ca. 2.700 personer arrestert, blant dem den senere israelske statsminister Moshe Sharett. Mange ble internert i en leir ved Rafiah, andre blant annet i leirer i Latrun eller Atlit.

Det offisielle formål med aksjonen var å få slutt på anarkiet i det britiske mandatområde. Andre formål var å fremskaffe dokumentasjon for at organisasjonen Jewish Agency hadde godkjent sabotasje begtet av organisasjonen Palmach, og at det bestod en allianse mellom Haganah og de mer ekstremiske grupperinger Stern-gruppen og Irgun. Dessuten var ønsket å avvikle Haganahs militære styrke, styrke de britiske troppers moral i området og å hindre et eventuelt kupp begått av Lehi og Irgun.

To dager etter arrestasjonene møttes Haganah-ledere som fortsatt var på frifot, ofg de besluttet å fortsette kampen mot britene. På møtet ble tre gjengjeldelsesaksjoner avtalt, blant annet ble Irgun-gruppen pålagt å sprenge King David Hotel i luften. Hotellet var hovedsete for mandatregjeringen og den britiske overkommando.
 
King David Hotel ble sprengt i luften etter forutgående advarsler den 22. juli 1946. 91 personer ble drept, 28 briter, 41 arabere, 17 jøder og fem personer av annen nasjonalitet.

## Referanser


## Eksterne lenker
*Irguns hjemmeside (engelsk)
King David Hotel

**Hotel King David** i Jerusalem er et av Israels mest velkjente hoteller. Det befinner seg ved siden av Montefiore-vindmøllen og Jerusalem International YMCA vis-à-vis Bloomfield Garden  i nabolaget Talbiyeh, vest for Jaffa Gate. 

Hotellet åpnet i 1931 og hadde i 1930-årene ikke mindre enn tre kongehus i eksil som gjester: kong Alfons XIII av Spania som ble tvunget til å abdisere, keiser Haile Selassie av Etiopia som ble drevet på flukt av italienerne  i 1936, og kong Georg II av Grekenland som brukte hotellet som base for sin eksilregjering etter den nazistiske okkupasjonen av Hellas i 1942. 

Under den britiske mandatperioden var hotellets sørlige fløy base for den britiske administrasjonen. Det britiske høykvarteret ble i 1946 utsatt for et bombeattentat som den jødiske terroristbevegelsen Irgun tok på seg ansvaret for. Sammenlagt 91 personer døde i angrepet.

## Referanser


## Litteratur
* Edward Horne: *A Job Well Done.* Anchor Press, 1982.

## Eksterne lenker
*
Brass Band Regensburg

**Brass Band Regensburg** er et brassband med base i Regensburg, Tyskland.

Brassbandet har representert Tyskland flere ganger i europamesterskapet for brassband.

## Referanser


## Eksterne lenker
* brass-regensburg.de/ Brass Band Regensburg
Talbiya

**Talbiya** eller **Talbiyeh** (arabisk: الطالبية, hebraisk: טלביה), offisielt **Komemiyut**, er bedre nabolag i Jerusalem, mellom Rehavia og Katamon. Det ble bygd i 1920- og 1930-årene på mark kjøpt fra det gresk-ortodokse patriarkat av Jerusalem. De fleste av de tidlige beboere var velstående kristne arabere, som bygde elegante hjem med renessanse-, maurisk- og arabisk arkitektoniske-forbilder, omgitt av trær og blomsterhaver.

## Historie

### Det britiske Palestinamandatet

Etter første verdenskrig kjøpte Constantine Salameh, opprinnelig fra Beirut, land i Talbiya fra det gresk-ortodokse patriarkat med tanke på å utvikle et eksklusivt boområde for kristne fra Midtøsten. I tillegg til en villa til seg selv bygde Salameh to apartementshus ved et torv oppkalt etter ham selv. Villa Salameh (1930), som senere ble det belgiske konsulat med adresse 21 Balfour Street, var tegnet i Art Deco-stil av den franske arkitekt Marcel Favier

Talbiyas *Gan Hashoshanim* (rosenhaven) ble til i 1930-årene. Etter opprettelsen av staten Israel ble offisielle uavhengigetdagsvenementer lagt til denne parken.

### Staten Israel
Etter Palestinakrigen i 1948 tapte mange arabiske beboere, blant dem Salameh, rettighetene til sine eiendommer på grunn av Israels Absentee Property Law. Salameh prøvde å få sitt tilbake vet hjelp av en klausul som skjelnet mellom personer som forlot israelsk territorium grunnet konflikten og dem som var fraværende av andre årsaker, men da han ble overbevist om at Høyesterett ikke ville finne i hans fravær og fordi han ikke ville skape presedens, aksepterte han symbolske 700.000 dollar i kompensasjon for sine mange millioner verdte eiendommer i Israel.

Føre Seksdagerskrigen i 1967 var mange av villaene i Talbiya utenlandske konsulater. Constantine Salamehs villa, som han leaset til det belgiske konsulat, vender mot et frodig torv, det opprinnelige Salameh Square, senere kalt Wingate Square til minne om Orde Wingate, en britisk offiser som trente opp medlemmer av Haganah i 1930-årene. Marcus Street er oppkalt etter oberst David (Mickey) Marcus, en offiser fra U.S. Army som meldte seg som frivillig militær rådgiver under Den arabisk-israelske krig i 1948.

Nabolagets hebraiske navn *Komemiyut,* (קוממיות) introdusert som en hebraisering etter Israels selvstendighetserklæring, slo aldri igjennom, så området omtales fremdeles som *Talbiya.*

## Notable beboere
*Haim Yavin
*Edward Said
*Reuven Rivlin
*Ya'akov Ne'eman
*Martin Buber
*David Friedman

## Referanser


## Eksterne lenker
*
1st Old Boys Association Band

**1st Old Boys Association Band** (også kjent under navnet **The 1st Old Boys Silver Band**) er et brassband med base i Belfast, Nord-Irland. 

Brassbandet, som ble stiftet i 1946, har representert Nord-Irland flere ganger i europamesterskapet for brassband. De deltok blant annet i 1991, 2000 og 2004. 

## Referanser


## Eksterne lenker
* bandsofireland.com  1st Old Boys
Bye Bye Love

**«Bye Bye Love»** er en sang skrevet av Felice og Boudleaux Bryant som ble spilt inn og gitt ut på singel med The Everly Brothers i 1957.

Ann-Margret, Pete Townshend og T.G. Sheppard spilte inn sangen og ga en ut på singel i 2023. Sangen ble også gitt ut på albumet *[[Born to Be Wild (album)|Born to Be Wild]]* senere samme år.
Marcel Favier

**Marcel Favier** (født 2. mai 1887 i Lille i Frankrike, død 4. februar 1967 i Saint-Mandé) var en fransk arkitekt.
## Liv og virke
### Bakgrunn
Han begynte sin høyere utdannelse *École régionale d'architecture de l’École des beaux-arts de Lille*. I 1912 ble han tatt opp for å fortsette studiene ved École Nationale des Beaux-Arts de Paris, og studerte under Victor Laloux. Han var pensjonær hos *L'Atelier Wicar* i Roma fra høsten 1912 til 1914, og igjen i 1919. Han avsluttet studiene i 1919.

Han var i det militære under hele Første verdenskrig, og mottok dekorasjonene Croix de Guerre og Légion d'honneur.

### Arkitekt
Han arbeidet som arkitekt i Lille og deretter i Saint-Mandé. Hans viktigste prestasjoner er i Lille eller i Paris-regionen. Fra 1927 til 1934 realiserte han en rekke byggeprosjekter i Palestina.

I 1942 var han direktør for *École régionale d'architecture de Lille* hvor han er blant sine elever hadde Ludwik Peretz og Luc Dupire. I 1946 ble han arkitekt og *chef des bâtiments civiles et palais nationaux*.
## Noen verker
*1925* Immeuble de la Mutualité meunière, rue de la Vignette 48-50, og rue Edouard Delesalle i Lille 69, sammen med Joseph Bardin.
*1927-1932* Det franske generalkonsulat i Jerusalem.
*1930: Villa Salameh - Det belgiske konsulat, 21 Balfour Street, i Jerusalem.
*1934: Monastère Notre-Dame-du-Mont-Carmel i Haifa.
*ca. 1926–27 Rekonstruksjon: av den antikke basilika d'Eléona (v. Pater Noster-kirken), på Oljeberget
*1932-1933: Préventorium de Liancourt, med Adolphe Thiers og Joseph Bardin.
*1933 *Chapelle Sainte-Jeanne-d'Arc*, 42 avenue Louis-Roche i Gennevilliers.
*1959-1964:* École des beaux-arts* (senere INPI), 97 boulevard Carnot i Lille,  med Ludwik Peretz.

## Referanser
VM i skiskyting 2023 – Sprint menn

**10 km sprint for menn** under VM i skiskyting 2023 ble arrangert 11. februar 2023.

## Resultater
Rennet startet kl. 14:30.

## Referanser
Strømsø prestegjeld

**Strømsø prestegjeld**, inntil 1966 benevnt **Strømsø og Tangen prestegjeld**, var et prestegjeld tilhørende Drammen og Lier prosti i Tunsberg bispedømme i Den norske kirke. Det omfattet Strømsø sogn i Drammen kommune i Buskerud fylke, og hovedkirken var Strømsø kirke.

Strømsø prestegjeld og dets sogn er nå en del av Drammen kirkelige fellesråd underlagt Drammen og Lier prosti.

## Historikk

Fra "gammelt av" sognet Strømsø visstnok til Hurum. På Bragernes ble Hellig Trefoldighet kirke innviet 29. september 1628, og lagt som annekssogn under Lier prestegjeld. Handelsmennene på *Strømsøen [..] have da formodentlig (men uvist hva Aar) ansøgt og erholdt Høy-Kongelige Tilladelse, at søge Kirken i Bragernæs, der ligger lige over for paa den Nordre Side af Drams-Elven, hvorved de og deres Arbeids-Folk bleve forskaanede for den lange Kirke-Vey til Hurum.* De skulle snart få kortere kirkevei, ettersom Hellig tre kors kirke oppført på Strømsø i 1667, også lagt under Lier.

Bragernes og Strømsø prestegjeld ble skilt ut fra Lier prestegjeld ved kgl. åpent brev 17. desember 1723. Ved kgl.res. av 6. mars 1843 ble Tangen sogn utskilt fra Skoger og slått sammen med Strømsø sogn som ble opprettet som *Strømsø og Tangen prestegjeld*. Samtidig ble Strømsgodset sogn utskilt fra Strømsø og lagt til Skoger:

I 1966 ble Tangen sogn utskilt som eget Tangen prestegjeld, og det resterende ble benevnt *Strømsø prestegjeld*.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

## Kirkesogn

Prestegjeldet hadde ved sin avvikling følgende sogn og kirker:
* Strømsø
* Fjell

## Referanser
Tangen prestegjeld

**Tangen prestegjeld** var et prestegjeld tilhørende Drammen prosti i Tunsberg bispedømme i Den norske kirke. Det omfattet Tangen sogn i Drammen kommune i Buskerud fylke, og hovedkirken var Tangen kirke.

Tangen prestegjeld og dets sogn er nå en del av Drammen kirkelige fellesråd underlagt Drammen prosti.

## Historikk
Fra middelalderen sognet Tangen til Skoger i Sande prestegjeld, og i 1696 ble Gjenløserens kirke oppført og lagt som anneks til Skoger kirke.

Ved kgl.res. av 6. mars 1843 ble Tangen sogn skilt ut fra Skoger og sammen med Strømsø sogn fra Bragernes prestegjeld, opprettet som Strømsø og Tangen prestegjeld. Samtidig ble Strømsgodset sogn skilt ut fra Strømsø og lagt til Skoger:

Ved kgl.res. av 1. april 1966 ble Tangen sogn skilt ut som eget *Tangen prestegjeld*, og det resterende ble benevnt Strømsø prestegjeld.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

## Kirkesogn

Prestegjeldet hadde ved sin avvikling følgende sogn og kirker:
* Tangen

## Referanser
Strømsgodset prestegjeld

**Strømsgodset prestegjeld** var et prestegjeld tilhørende Drammen prosti i Tunsberg bispedømme i Den norske kirke. Det omfattet Strømsgodset sogn i Drammen kommune i Buskerud fylke, og hovedkirken var Strømsgodset kirke.

Strømsgodset prestegjeld og dets sogn er nå en del av Drammen kirkelige fellesråd underlagt Drammen og Lier prosti.

## Historikk

Kirkelyden i Strømsgodset sognet fra gammelt av til Lier prestegjeld med Frogner kirke som hovedkirke. Bragernes og Strømsø prestegjeld ble utskilt fra Lier prestegjeld ved kgl. åpent brev 17. desember 1723.

Bragernæs Landdistrict av prestegjeldet dannet grunnlaget for Strømsgodset formannskapsdistrikt opprettet i 1837.

Ved kgl.res. av 6. mars 1843 ble Strømsgodset geistlig utskilt fra Strømsø og lagt til Skoger prestegjeld, mens det verdslig opphørte som eget formanskapsdistrikt og ble slått sammen med Skoger herred.

Ved kgl.res. av 8. april 1938 ble Strømsgodset utskilt fra Skoger som eget sognekall.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

## Prostitilknytning

Ved opprettelsen i 1938 ble av prestegjeldet lagt til Nordre Jarlsberg prosti, og ble overført til Drammen prosti fra 1. april 1970.

## Kirkesogn

Prestegjeldet hadde ved sin avvikling følgende sogn og kirker:
* Strømsgodset

## Referanser
Ernst Busch (skuespiller)

**Friedrich Wilhelm Ernst Busch**, bedre kjent som Ernst Busch, var en tysk skuespiller og sanger. 

Født 22. januar i Kiel, Tyskland, Busch jobbet hos Germania Verfft i Kiel i ungdomsårene hvor han tok del i 1918-mytteriet. Senere utdannet han seg til å bli skuespiller, hvor han jobbet sammen med blant andre Bertolt Brecht og Max Reinhardt. 

## Karriere
Han spilte inn sin første film i 1929, kalt *[[Katherina Knie]]*, etter hvilket karrieren hans blomstret. I 1931 spilte Busch Gatesangeren i G.W. Pabst og Bertolt Brechts *[[Tolvskillingsoperaen]],*  i tillegg til Wittkopp i *[[Kameradschaft]].* I 1932 spilte han Fritz i Slatan Dudows *[[Kuhle Wampe oder: Wem gehört die Welt?]]*

Busch flyktet Tyskland med sin kone Eva Busch ettersom Nazistene kom til makten i 1933, først til Nederland og fra Nederland gjennom Europa og til Moskva i Sovjetunionen, hvor han jobbet for Kominterns radiostasjon. Etter utbruddet av den Spanske borgerkrigen i 1937 dro Busch til Spania hvor han deltok som sanger og underholder for soldatene i de Internasjonale brigadene. Senere sang og spilte han inn mange sanger fra borgerkrigen, blant annet *Freiheit* eller *Die Thälmann-kolonne, Jarama* og *Lied Der Internationalen Brigaden.* 

Busch ble arrestert i Antwerpen i 1940 og deportert til konsentrasjonsleirene St. Cyprien og Gurs i Frankrike. Etter et fluktforsøk ble Busch arrestert av Vichy-Frankrike og gitt over til Gestapo. Busch ble hardt skadet og delvis lammet i ansiktet etter et alliert luftangrep på fengselet hans i 1944. Luftangrepet hadde også reddet Busch fra dødsdommen siden mye av beviset ble ødelagt. Den Røde armé frigjorde fengselet hans Brandenburg-Görden 27. April 1945.

Busch sang *Freiheit* under *Hedringen av Spaniakampene* i Berlin i 1946. Han samarbeidet med *Deutsches Theater* og Brechts *Berliner Ensemble.* Han pensjonerte seg som skuespiller i 1961, men fortsatte hans karriere som sanger i Øst-Tyskland. 

Ernst Busch forble en av de mest populære og elskede sangere i DDR fram til sin død 8. juni 1980.

## Referanser


## Eksterne lenker
* 
*
Skoger prestegjeld

**Skoger prestegjeld** var et prestegjeld tilhørende Drammen prosti i Tunsberg bispedømme i Den norske kirke. Det omfattet Skoger sogn i Drammen kommune i Buskerud fylke, og hovedkirken var Skoger kirke.

Skoger prestegjeld og dets sogn er nå en del av Drammen kirkelige fellesråd underlagt Drammen og Lier prosti.

## Historikk

*Skógar sókn* (norrønt) har sin opprinnelse fra kristningen av landet. Skoger antas å være lagt under Sande prestegjeld i Vestfold i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

Som en følge av greve Wedel-Jarlsbergs bergverksvirksomhet på Jarlsbergverket, ble ved kgl.res. av 5. september 1737 bygdelaget Konnerud lagt til Skoger sogn under navnet *Jarlsberg Verks sogn*, inntil navnet ved kgl.res. av 5. juni 1875 ble endret til *Konnerud sogn*. Det ble først anlagt kirkegård på gården Svarteruds grunn på Konnerud i 1737, og først i 1760 ble det oppført et kapell, visstnok ca. 150 m syd for der Konnerud gamle kirke nå står. Det skal ha vært et enkelt bygg med saltak og seks vinduer, og tårn fikk kapellet først i 1794. Etter 1777 skal greven ha forestått enkelte forbedringer, og menigheten bidro til å skaffe alter, altertavle og «altertøi». Etterhvert forfalt likevel kapellet, og behovet for et nytt kirkebygg var åpenbart. Den ble innviet den 28. mars 1858 som anneks til Skoger prestegjeld. 

Ved kgl.res. av 2. mars 1742 ble Skoger sogn med Konnerud og Tangen anneks utskilt fra Sande i Jarlsberg grevskap som eget sognekall, gjort gjeldende i 1752. Hopehavet med Tangen sogn vedvarte inntil kgl.res. av 6. mars 1843, da ble Tangen sogn utskilt og lagt til nye Strømsø prestegjeld. Samtidig ble Strømsgodset sogn utskilt fra Bragernæs og Strømsø og lagt til Skoger prestegjeld.

Skouge prestegjeld dannet grunnlaget for Skouge formannskapsdistrikt opprettet i 1837.

Ved kgl.res. av 8. april 1938 ble Strømsgodset sogn utskilt som eget Strømsgodset prestegjeld.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

## Prostitilknytning

Ved opprettelsen i 1752 ble prestegjeldet lagt til Jarlsberg prosti, og gikk ved delingen av dette i 1848 til Nordre Jarlsberg prosti. Det ble så overført til Drammen prosti 1. april 1970.

## Kirkesogn

Prestegjeldet hadde ved sin avvikling følgende sogn og kirker:
* Skoger
* Konnerud

## Referanser
Polle Fiction

***Polle Fiction*** er en dansk filmkomedie fra 2002 regissert av Søren Fauli. Filmen bygger videre på flere suksessrike reklamefilmer for *[[Sonofon]]*, som også ble regissert av Fauli.

## Handling
Polle er en nerd som bor i en liten landsby som heter Snave, som ligger langt ute på den danske landsbygda. Selv om han har fylt 30 år bor han fremdeles hjemme hos foreldrene sine, og han er en slags outsider på det lille hjem-stedet deres. I tillegg forsøker de tre vennene Heino, Jøgge og Knasti så ofte de klarer å gjøre livet enda vanskeligere for Polle.

## Rolleliste
* Jens Andersen som Polle
* Per Otto Bersang Rasmussen som Heino
* Henrik Bechman som Jøgge
* Petrine Agger som Lillian
* Sigri Mitra Gaïni som Solaima / Shawarma
* Jesper Dupont som en bank-assistent

## Referanser


## Eksterne lenker
*
Hevajra

**Hevajra** (sanskrit; devanāgarī: हेवज्र; tibetansk: ཀྱེའི་རྡོ་རྗེ, wylie: * kye'i rdo rje*; mongolsk: *kevajra*; tradisjonell kinesisk: 喜金剛 og 呼金剛, pinyin: *xǐ jīngāng* og *hū jīngāng*) er en av de primære yidamer (opplyste vesener) innenfor vajrayāna. Hevajra's gemal er Nairātmyā (*bdag med ma*).

## Referanser
Julius von Haynau

**Julius Jacob Heinrich Friedrich Ludwig von Haynau** (1786–1853) var en østerriksk feltmarskalkløytnant og friherre, oppvokst i Hanau i Hessen-Kassel.

Han ble født utenfor ekteskap som sønn av Rosa Dorothea Ritter, som var kurfyrste Wilhelm I av Hessen-Kassels elskerinne. Faren fikk etter hvert sin elskerinne og hennes barn adlet av keiser Josef II av Det tysk-romerske rike, og han medvirket til at sønnen kom inn i militæret.

Haynau er mest kjent for, som kommandant i den keiserlige østerrikske armé, å ha undertrykket nasjonale opprør i Italia og Ungarn i revolusjonsåret 1848 og fremover. Haynaus bragder på slagmarken har blitt overskygget av hans brutalitet. Han var den som i 1849, etter å ha gjenvunnet kontrollen over Ungarn og innsatt et militærstyre, beordret henrettelsen av Ungarns statsminister Lajos Batthyány i Budapest og 13 ungarske opprørsgeneraler i Arad. Under det terrorregimet som fulgte, ble hundrevis av ungarere dømt til døden.

Han fikk økenavn som «bøddelen fra Arad» og «hyenen fra Brescia».

## Referanser
Eiker prestegjeld

**Eiker prestegjeld**, inntil 1917 benevnt **Eker prestegjeld**, var et prestegjeld tilhørende Eiker prosti i Tunsberg bispedømme i Den norske kirke. Det omfattet Øvre Eiker kommune i Buskerud fylke, og hovedkirken var Haug kirke.

Eiker prestegjeld og dets sogn er nå en del av Øvre Eiker kirkelige fellesråd underlagt Eiker prosti.

## Historikk

*Eikjum* eller *Haugs sókn* (norrønt) har sin opprinnelse fra kristningen av landet.

### Prestegjeldet

Eiker prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

I Povel Huitfeldts Stiftsbok fra 1574-77 omtales følgende kirker i *Egger Sogenn*:
* Hough hooffuitt Kiercke 
* Fiiskoms Annex
* Berrig Capel

### Nyere tid

Eker prestegjeld dannet grunnlaget for Eker formannskapsdistrikt opprettet i 1837.

Ved kgl.res. av 20. februar 1879 ble Nedre Eker sogn utskilt som eget sognekall, gjeldende fra 1. juli 1879. Ved kgl.res. av 28. oktober 1882 ble Fiskum sogn skilt ut som eget sognekall, gjeldende fra 1. januar 1883, hvilket vedvarte til 1. januar 1970 da Fiskum igjen inngikk i Eiker prestegjeld.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

## Kirkesogn

Prestegjeldet hadde ved sin avvikling følgende sogn og kirker:
* Haug
* Fiskum
* Bakke
* Vestfossen

## Referanser
Fiskum prestegjeld

**Fiskum prestegjeld** var et prestegjeld tilhørende Eiker prosti i Tunsberg bispedømme i Den norske kirke. Det omfattet Fiskum sogn i Øvre Eiker kommune i Buskerud fylke, og hovedkirken var Fiskum kirke.

## Historikk
*Fiskeims sókn* (norrønt) har sin opprinnelse fra kristningen av landet. Fiskeims kirkja er omtalt i Rødeboken, og antas å ha blitt bygget rundt midten av 1200-tallet, trolig som privatkirke for Fiskum gård. Den var viet til Olav den hellige. Etter førreformatorisk tid ble den lagt som anneks til Haug kirke i Eiker prestegjeld, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

Ved kgl.res. av 28. oktober 1882 ble Fiskum sogn skilt ut som eget prestegjeld fra Eker prestegjeld, gjeldende fra 1. januar 1883:

Ved kgl.res. av 12. september 1969 inngikk Fiskum igjen i Eiker prestegjeld, gjeldende fra 1. januar 1970.

## Referanser
Bernard-Marie Koltès

**Bernard-Marie Koltès** (fransk: [kɔltɛs]; født 9. april 1948, død 15. april 1989) var en fransk dramatiker og teaterregissør.

Han er særlig kjent for teaterstykkene *La Nuit juste avant les Forêts* (1976), *Sallinger* (1977) og *Dans la Solitude des Champs de Coton* (*I einsemda på bomullsmarkene*, 1986). Det første teaterstykket han skrev, var basert på den russiske forfatteren Maksim Gorkijs memoarer *Min barndom*. Koltès' debutstykke har tittelen *Les Amertumes*, som kan oversettes med *Bitterhetene*. Han fikk sitt gjennombrudd som dramatiker med monologen *La Nuit juste avant les Forêts*.

Et gjennomgangstema i Koltès' dramatikk er menneskelig råskap, og hva mennesker er i stand til å gjøre mot hverandre. Han opplyste i intervjuer at han var preget av inntrykk fra tenårene da Algerie-krigen og etterdønningene etter den medførte terrorhandlinger og rasisme på fransk jord. Det var også til Koltês' hjemby Metz at den franske generalen Jacques Massu ble forvist i 1960 etter at han hadde ledet et forsøk på statskupp i Frankrike; som voksen kommenterte Koltès dette med at han befant seg tett innpå svært dramatiske hendelser, men at det var først som voksen han gjorde seg opp meninger om hva disse hendelsene bunnet i.

Hans siste fullførte stykke, *Roberto Zucco*, er basert på den virkelige historien om den italienske seriemorderen Roberto Succo, som ble arrestert i Venezia i 1988 etter å ha vært ettersøkt i flere land, blant annet i Frankrike.

Da Koltès døde var han ansett som en av Frankrikes fremste, yngre dramatikere.

## Verker

* 1970: *Les Amertumes*
* 1970: *La Marche*
* 1971: *Procès ivre ou un coup de pied dans la lune*
* 1972: *L'Héritage*
* 1973: *Récits morts. Un rêve égaré*
* 1974: *Des voix sourdes*
* 1974: *Le Jour des meurtres dans l'histoire d'Hamlet*
* 1976: *La Nuit juste avant les Forêts* (teatermonolog)
* 1977: *Sallinger*
* 1979: *Combat de nègre et de chiens* – norsk tittel: *Neger og hunder i kamp*
* 1985: *Quai Ouest* – norsk tittel: *Vestre kai*
* 1985: *Dans la Solitude des Champs de Coton* – oversatt til norsk av Sylfest Lomheim, norsk tittel: *I einsemda på bomullsmarkene*
* 1986: *Tabataba*
* 1988: *Retour au désert*
* 1988: *Roberto Zucco* – oversatt til norsk av Ragnar Hovland
* 1988: *Fragments : Coco*

## Referanser


## Eksterne lenker
*
Margrethe Breide

**Margrethe Joachimsdatter Breide** (1563–1617) var en dansk-norsk adelsdame.

Hun fødtes på Vargaard i Jylland som datter av Joachim Breide (d. 1574) og hustru Emerentze Emmiksen (d. 1567).  I årene 1570–73 var hun i Preetz adelige kloster i Holsten og tjente ved det hertugelige hoff på Sønderborg.

Den 25. oktober 1579 giftet hun seg i Halmstad med nordmannen Peder Iversen Baden til Fritzøe (d. 1616). I 1584 solgte hun sitt arvegods i Hjerndrup og Gammelgab til kong Frederik II. Året etter fikk paret livsbrev på Brunla og Numedals len til dels for penger som kongen var skyldig. Ektemannen døde på Fritzøe i oktober 1616, mens hun døde tre måneder senere samme sted, den 2. januar 1617. De ble begge bisatt i Hedrum kirke. Parets gravplate har foruten portretter i helfigur også 16 familievåpner som viser de avdødes avstamning.

## Referanser
Nedre Eiker prestegjeld

**Nedre Eiker prestegjeld** var et prestegjeld tilhørende Eiker prosti i Tunsberg bispedømme i Den norske kirke. Det omfattet Nedre Eiker sogn i Nedre Eiker kommune i Buskerud fylke, og hovedkirken var Nedre Eiker kirke.

Nedre Eiker prestegjeld og dets sogn er nå en del av Drammen kirkelige fellesråd underlagt Drammen og Lier prosti.

## Historikk

Industriutbygging langs Drammenselven på 1800-tallet førte til stor befolkningsøkning, og i 1850-årene kom spørsmålet om egen kirke i Nedre Eiker på dagsorden. Nedre Eiker kirke ble således innviet den 21. november 1860 som annekskirke under Eker prestegjeld. Ved kgl.res. av 20. februar 1879 ble Nedre Eker sogn utskilt fra Eker som eget sognekall, gjeldende fra 1. juli 1879:

Den 1. mai 1995 ble Nedre Eiker prestegjeld delt ved at Mjøndalen sogn ble skilt ut som eget Mjøndalen prestegjeld.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

## Kirkesogn

Prestegjeldet hadde ved sin avvikling følgende sogn og kirker:
* Nedre Eiker

## Referanser
Eidskog ungdomsskole

**Eidskog ungdomsskole** er en ungdomsskole på Skotterud i Eidskog kommune.

Skolen deltok i klassequizen i 2021, og i 2023.   

## Referanser


## Eksterne lenker
* Hjemmeside
Gjøvik Bybrass

**Gjøvik Bybrass** er et brassband med base i Gjøvik. 

Korpset, som ble stiftet 31. desember 1992, har deltatt i en rekke brassbandkonkurranser. 

## Referanser


## Eksterne lenker
* bybrassen.no  Gjøvik bybrass
Project Veritas

**Project Veritas** er en amerikansk høyreradikal organisasjon stiftet i 2010 av James O'Keefe.

Project Veritas har stått bak en lang rekke anslag mot tradisjonelle medier, politikere og næringsliv i sitt forsøk på å diskreditere disse. Metodene har i stor grad bestått i filming med skjult kamera. Gruppen har også formidlet konspirasjonsteorier og falske nyheter, og har siden 2022 samarbeidet med den vaksinekritiske organisasjonen America's Frontline Doctors.

## Se også
* Psy-Group

## Referanser
When We Were Kings (podkast)

***When We Were Kings (WWWK)*** er en svensk podkast om fotball med journalistene Erik Niva og Håkan Andreasson, produsert av Perfect Day Media.

## Innhold
En ny episode av podkasten har blitt utgitt ukentlig siden 21. oktober 2019. Hver episode tar for seg én klubb, ett landslag, én sesong, én spiller eller ett annet tema som har satt et spesielt avtrykk etter seg i fotballhistorien. Med musikk, kommentatorspor og spørsmål fra Andreasson, drar Niva lytterne gjennom timelange fotballreiser, hvor politikk ofte veves inn som en naturlig del av historien. Niva avbryter innimellom fortellingen for å stille Andreasson uformelle quiz-spørsmål løselig knyttet til episodens tema, og høsten 2023 laget de også en serie med rene quiz-episoder, *When We Were Quiz*. 

*When We Were Kings* har blitt Sveriges mest populære sportspodkast – med rundt  nedlastninger og  avlytninger hver uke, samt topp-20 av Sveriges mest hørte podkaster – uavhengig av tema.

I 2021 hadde podkasten direktesending fra Oslo, og det ble da satt opp ekstra arrangement på grunn av etterspørsel etter billetter.

Under Nordiske Mediedager i Bergen i 2022 var podkasten eget tema under intevjuet «Podkastfenomenet *When We Were Kings*» med forfatter Aslak Nore som moderator. Nore sammenlignet podkasten med panskandinaviske fenomener som *[[Skam (TV-serie)|SKAM]]* og *[[Min kamp (roman av Knausgård)|Min kamp]]*, og diskuterte blant annet journalistenes bakgrunnsarbeid, samarbeid og hvordan de klarer å holde på lyttere i timevis i en travel hverdag.

21. oktober 2024, fem år etter første episode, annonserte Niva og Andreasson at de hadde bestemt seg for å legge ned podkasten mens de ennå syntes at «kvalitetsflagget er heist helt til toppen». Siste episode kom ut 26. mars 2025. Deretter la de ut på en avskjedsturné, hvor Oslo og Bergen var to av stoppestedene.

## Episoder
Kilde: 

(Oppdatert: 26.3.2025)

## Referanser


## Eksterne lenker
* 
*